Document ID: /roh_data/filtered/fineweb-2-filterrobots_roh.jsonl.gz/19312

Il di da Bumaun 1959 aveva Fidel Castro, il frar da Raúl e manader da revoluziun, proclamà a Santiago de Cuba l'entschatta d'ina nova era suenter ch'il president fin lura, Fulgencio Batista, è fugì.
Preparà ma betg giavischà – la confruntaziun
Raoul Castro ha dentant er avertì d'ina nova confruntaziun cun ils Stadis Unids. Las smanatschas na fetschian betg tema. Ins saja preparà sin ina confruntaziun, ma ins na veglia betg quella ed ins speria che la regenza dals Stadis Unids po evitar ella. Sut in tschert squit da l'economia ha la regenza da la Cuba la fin finala lubì in'avertura precauta. Ins po cumprar liber immobiglias ed autos. La pussanza absoluta da la partida communista resta dentant intacta.
RR novitads 06:00